
   	МИНИСТЕРСТВО НА ОКОЛНАТА СРЕДА И ВОДИТЕ
	
        	РЕГИОНАЛНА ИНСПЕКЦИЯ ПО ОКОЛНАТА СРЕДА И ВОДИТЕ - ВРАЦА



КРАТКА ОБОБЩЕНА СПРАВКА ЗА КОНТРОЛНАТА ДЕЙНОСТ НА 
РИОСВ-ВРАЦА

Период 01.07.2026 г. – 31.07.2026 г.


	ПРЕДПРИЕТИ АДМИНИСТРАТИВНО НАКАЗАТЕЛНИ МЕРКИ ОТ РИОСВ-ВРАЦА ПРЕЗ МЕСЕЦ ЮЛИ
 2026г.

	 проверени обекти
	 извършени проверки
	съставени актове
	актове за неизпълнение на дадени предписания
	отменени актове с резолюция
	издадени наказателни постановления
	събрани суми от имуществени санкции и глоби 
	Сключени споразумения между наказващия орган и нарушителя
	наложени санкции с НП по чл. 69 от ЗООС
	събрани суми от еднократни и текущи санкции (чл. 69 от ЗООС)
	ПАМ

	брой
	брой 
	общ брой
	брой
	брой
	брой
	сума
	евро          лв.
	общ
брой
	
сума

	0
	0
	111,62 евро
	0



През месец  юли от експертите на РИОСВ-Враца са извършени общо 47 бр. проверки, като са проверени 45 обекта, извършващи дейност на територията на област Враца. От извършените проверки 33 броя са планирана с годишния план за контролна дейност и 14 броя са извънредни. Извършени са 5 броя проверки по постъпили в инспекцията сигнали и 2 броя проверки по искане на прокуратурата.
Осъществен е последващ контрол по изпълнение на 3 бр. предписания, дадени за привеждане дейността на обектите в съответствие с нормативните изисквания.
През отчетния период с констативни протоколи са дадени общо 6 бр. предписания. 
За периода е издадено 1 брой наказателно постановление и е скючено едно споразумение.
· НП на юридическо лице. Не е изпълнено предписание на РИОСВ - Враца за почистване на замърсени терени в населени места на територията на община Бяла Слатина в указания срок. Осъществен състав на чл. 166, т. 3 от Закона за опазване на околната среда, във връзка с чл. 165, ал. 2 от същия закон, имуществена санкция в размер на 1023,00 евро/ 2000,81 лв.   
· Сключено е един брой споразумение по чл. 58“г“ от ЗАНН на 21.07.2026 г. за приключване на административнонаказателно производство по съставен акт за установяване на административно нарушение на чл. 166, т. 3 от Закона за опазване на околната среда, във връзка с чл. 165, ал. 2 от същия закон. Размер на наложената имуществена санкция по споразумението е 715,81 евро/ 1400 лв., на основание чл. 58 „г“, ал. 8 от ЗАНН. 
Основните акценти в контролната дейност на РИОСВ-Враца през периода са:
· Изпълнение  на Годишен план за контролна дейност за 2026 г.;
· Осъществени комплексни проверки на обекти подлежащи на контрол по два и повече  компоненти и фактори на околната среда – 3 бр.;
· Извършени са проверки по изпълнение на условията на комплексни разрешителни, издадени на операторите „Екопроект“ ООД, гр. Враца за РДНО Враца-Мездра и община Оряхово за РДНО-Оряхово – 2 бр.;
· Извършена е проверка/мониторинг съвместно с Регионална лаборатория Плевен към ИАОС- София във връзка с изпълнение на утвърден „График за извършване на контролни измервания на емисии от неподвижни източници през 2026 година“ на Подземно газово хранилище „Чирен“, землище  с. Чирен, общ. Враца към „Булгартрансгаз“ ЕАД,  гр. София (нова средна горивна нсталация- Газотурбинен компресорен агрегат №3 с номинална входяща топлинна мощност 18 MW на гориво природен газ)
· Взето е участие в 8 бр. ДПК,  2 бр. комисии, 1 бр. обучение.

При анализ на регистрираните за м. юли от Автоматична измервателна станция „ЖП Гара”- Враца, концентрации на контролираните показатели влияещи върху качеството на атмосферния въздух на гр. Враца: фини прахови частици (ФПЧ10), серен диоксид, азотен диоксид, въглероден оксид и озон - не са установени превишения на допустимите норми. 

През месец юли в инспекцията са внесени: 
 - общо 42 бр. Уведомления за инвестиционни предложения, от които: 
 - Уведомления за инвестиционни предложения, подлежащи на процедура по реда на глава шеста на ЗООС – 6 бр. 
- Искане за преценяване на необходимостта от извършване на ОВОС – 2 бр. 
- Искане за преценяване на необходимостта от извършване на ЕО – 1 бр.
През горепосоченият период са издадени:
- Решения за преценяване на необходимостта от извършване на ОВОС, с характер на решенията „да не се извършва ОВОС” – 3 бр.
- Решения за преценяване на необходимостта от извършване на ЕО, с характер на решенията „да не се извършва ЕО” – 1  бр. 
- Решения за прекратяване на процедури по ЗООС, вкл. ЗБР - 1 бр. (по искане на възложителя). 
За периода са изготвени общо 46 броя писма до възложителите, в хода на процедурите по ОВОС и ЕО и във връзка с тяхното провеждане, както и в оперативния порядък на изпълнение на заложените цели по ОВОС и ЕО (до МОСВ, уведомителни писма относно провежданите процедури по ОВОС/ЕО, по писмени консултации по определяне на обхвата, съдържанието и формата на доклади за ОВОС/ЕО и оценка качеството на ДОВОС-процедури от компетентност на МОСВ и РИОСВ, за допълнителна информация, за смяна на възложител, за становища до БДДР-Плевен, РЗИ-Враца, ИАРА, за правно действие на издадено от директора на РИОСВ – Враца Решение за преценяване на необходимостта от извършване на оценка на въздействието върху околната среда, промяна на възложител и др.).
За отчетния период няма отменени/потвърдени с влезли в сила решения (на МОСВ или съответен съд) по обжалвани актове по реда на глава VІ от ЗООС, издадено преди отчетния период. 

 През месец юли 2026г. в направление БРЗТЗ са постъпили 57 бр. уведомления (34 бр. ИП/П и 23 бр. уведомления за ГСП). 
При осъществяването на превантивния и последващ контрол, с цел опазване на защитените зони от мрежата Натура 2000 в областта, през периода е извършено следното:
Във връзка с постъпилите уведомления за ИП/ППП, са издадени:
· 69 бр. писма по чл. 2, ал.2 от Наредбата за ОС, за преценяване вероятността от въздействие върху защитените зони, за инвестиционни предложения, планове, програми и проекти, извън обхвата на Глава шеста от ЗООС;
· За 13 бр. ИП, попадащи в обхвата на Глава шеста на ЗООС, е извършена процедура по преценяване на вероятната степен на значително отрицателно въздействие върху защитените зони, по реда на глава III от Наредбата за ОС и е представено становище, което е част от издадените решения по реда на ЗООС;
· Изготвени са писма в отговор на постъпили заявления от граждани и институции, както следва: във връзка със закупуване на техника; за смяна НТП на поземлени имоти; за определяне местоположението на имоти спрямо защитени природни обекти и наличието на режими и забрани, и др.;
· Актуализирани са регистрите за процедираните ИП, ППП постъпили през периода в инспекцията, относно местоположението им спрямо защитените зони, етап на реализация и др.;
През отчетния период, при осъществяване на контролната дейност, относно спазването на режимите, ограниченията и забраните, определени със заповедите за обявяване и Закона за защитените територии е извършен планов контрол на резерват „Врачански карст“, в земл. на с. Згориград, общ. Враца.
При проверката е установено нерегламентирано навлизане в резерватната територия извън трасетата на съществуващите пътеки за посетители, обявени със Заповед на МОСВ. В обходения терен са констатирани следи от гуми от преминаване на превозни средства /мотори/.
От страна на РИОСВ-Враца ще бъдат предприети необходимите действия за прилагане на административнонаказателни мерки на нарушителите.

В РИОСВ – Враца са получени сигнали са 1 бр. Чухал и 2 бр. Бял щъркел (Ciconia ciconia) в безпомощно състояние. И трите екземпляра са защитен вид, съгласно Закона за биологичното разнообразие. В тази връзка, от страна на инспекцията е направена необходимата организация и животните са транспортирани за лечение в Спасителен център за диви животни „Зелени Балкани“ – гр. Стара Загора.
	Получен е сигнал и за намерени четири безпомощни бебета таралежи в частен двор във Враца. РИОСВ – Враца организира спешното им транспортиране и те ще бъдат изпратени за доотглеждане и рехабилитация в специализираните грижи на Фондация „Дивите Животни“ в гр. София.
Издадени 6 броя регистрационни карти на екземпляри от видове, включени в Приложение A и B на Регламент (ЕС) 338/97 на Съвета относно защитата на видове от дивата флора и фауна чрез регулиране на търговията с тях.
Извършена 1 брой извънредна проверка на размножен екземпляр между видовете Пирура меланура и Пирура молинае ( Pyrrhura melanura и Pyrrhura molinae), включени в Приложение B на Регламент (ЕС) 338/97.

Във връзка с достъпа на обществеността до процедурите по ОВОС/ЕО, на интернет страницата на РИОСВ- Враца са поддържани съответните информационни масиви, като са изготвяни и съответните съобщения за тях. 
Своевременно са изготвяни протоколите, във връзка с удостоверяване поставянето и свалянето от таблото на инспекцията на издадените Решения по глава шеста от ЗООС, по отношение достъп на обществеността чрез таблото на инспекцията.
Специализираните програмни Публични регистри (онлайн) по ОВОС и ЕО са актуализирани своевременно с данни за текущите процедури.  
На интернет страницата на инспекцията са публикувани 5 бр. прессъобщения.

гр. Враца 3000, ул. ”Екзарх Йосиф” № 81
тел/факс: (+35992) 629211; riosv-vr@riosv-vr.com
http://riosv.vracakarst.com

